CELEX: 32013R0286
Language: fi
Date: 2013-03-22 00:00:00
Title: Komission täytäntöönpanoasetus (EU) N:o 286/2013, annettu 22 päivänä maaliskuuta 2013 , maataloustuotteiden kaupassa Kroatian liittymisen vuoksi käyttöön otettavista siirtymätoimenpiteistä

26.3.2013   
            
            
               FI
            
            
               Euroopan unionin virallinen lehti
            
            
               L 86/7
            
         KOMISSION TÄYTÄNTÖÖNPANOASETUS (EU) N:o 286/2013,
   annettu 22 päivänä maaliskuuta 2013,
   maataloustuotteiden kaupassa Kroatian liittymisen vuoksi käyttöön otettavista siirtymätoimenpiteistä
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Kroatian liittymissopimuksen ja erityisesti sen 3 artiklan 4 kohdan,
   ottaa huomioon Kroatian liittymisasiakirjan ja erityisesti sen 41 artiklan,
   sekä katsoo seuraavaa:
   
               (1)
            
            
               Jotta vältettäisiin maatalousmarkkinoiden yhteiseen järjestelyyn vaikuttava kaupan vääristymisen uhka, joka johtuu Kroatian liittymisestä Euroopan unioniin 1 päivänä heinäkuuta 2013, olisi toteutettava siirtymätoimenpiteitä.
            
         
               (2)
            
            
               Markkinajärjestelyjä häiritsevää kaupan vinoutumista aiheuttavat usein tuotteet, jotka siirretään keinotekoisesti unioniin liittymistä silmällä pitäen ja jotka eivät kuulu asianomaisen liittyvän valtion tavanomaiseen varastoon. Tällaisten ylijäämien kertyminen voi myös vääristää kilpailua, mikä todennäköisesti vaikuttaa yhteisen markkinajärjestelyn asianmukaiseen toimintaan. Ylijäämävarastoja voi syntyä myös kansallisesta tuotannosta. Tehokkaiden, oikeasuhteisten ja varoittavien vaikutusten varmistamiseksi olisi säädettävä, että Kroatian ylijäämävarastoista peritään maksu, joka on yhtä suuri kuin Kroatiassa ennen liittymistä sovellettavien tuontitullien ja unionissa sovellettavien tuontitullien välinen erotus, johon lisätään 20 prosenttia.
            
         
               (3)
            
            
               On tarpeen estää toisen vientituen maksaminen sellaisille tavaroille, jotka viedään kolmansiin maihin 30 päivän kesäkuuta 2013 jälkeen ja joille on maksettu vientitukia ennen 1 päivää heinäkuuta 2013.
            
         
               (4)
            
            
               Tässä asetuksessa säädetyt toimenpiteet ovat maatalouden yhteisen markkinajärjestelyn hallintokomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Soveltamisala
   Tätä asetusta sovelletaan liitteessä esitettyihin tuotteisiin.
   2 artikla
   Määritelmät
   Tässä asetuksessa tarkoitetaan ’tuotteilla’ maataloustuotteita ja/tai tavaroita, jotka eivät kuulu Euroopan unionin toiminnasta tehdyn sopimuksen liitteeseen I.
   3 artikla
   Vapaassa liikkeessä olevien tuotteiden haltijoilta perittävät maksut
   1.   Kroatian on 1 päivänä heinäkuuta 2013 perittävä vapaassa liikkeessä olevien tuotteiden ylijäämävarastojen haltijoilta maksuja, sanotun kuitenkaan rajoittamatta liittymisasiakirjan liitteessä IV olevan 3 jakson a alakohdan soveltamista ja jollei kansallisella tasolla sovelleta ankarampaa lainsäädäntöä.
   2.   Kunkin haltijan ylijäämävaraston määrittämiseksi Kroatian on otettava huomioon
   
               a)
            
            
               1 päivän heinäkuuta 2010 ja 30 päivän kesäkuuta 2013 välisenä aikana keskimäärin käytettävissä olleet varastot;
            
         
               b)
            
            
               1 päivän heinäkuuta 2010 ja 30 päivän kesäkuuta 2013 välisenä aikana toteutuneet kauppavirrat;
            
         
               c)
            
            
               olosuhteet, joissa varastot ovat muodostuneet.
            
         Ylijäämävaraston käsitettä sovelletaan Kroatiaan tuotuihin tai Kroatiasta peräisin oleviin tuotteisiin sekä tällaisiin tuotteisiin, jotka ovat Kroatian tullialueen ulkopuolella mutta jotka on tarkoitettu Kroatian markkinoille.
   Varastokirjanpito suoritetaan 1 päivänä heinäkuuta 2013 voimassa olevan yhdistetyn nimikkeistön perusteella.
   3.   Edellä 1 kohdassa tarkoitetun maksun määrä on kunkin kyseisen tuotteen osalta yhtä suuri kuin määrä, jolla neuvoston asetuksen (ETY) N:o 2658/87 (1) liitteen I mukaisesti unionissa 30 päivänä kesäkuuta 2013 sovellettu tuontitulli mahdollisine lisätulleineen ylittää Kroatiassa kyseisenä päivänä sovellettavan tuontitullin, ja johon lisätään 20 prosenttia. Kansallisten viranomaisten perimästä maksusta saatavat tulot siirretään Kroatian kansalliseen talousarvioon.
   4.   Kroatian on viipymättä tehtävä inventaario 1 päivänä heinäkuuta 2013 käytettävissä olevista varastoista. Tätä varten sen on käytettävä järjestelmää, jolla ylijäämävarastojen haltijat tunnistetaan riskianalyysin perusteella ottaen huomioon seuraavat perusteet:
   
               a)
            
            
               varastonhaltijan toimintamuoto;
            
         
               b)
            
            
               varastotilojen kapasiteetti;
            
         
               c)
            
            
               toiminnan taso.
            
         Kroatian on ilmoitettava komissiolle viimeistään 1 päivänä heinäkuuta 2013 ennen liittymistä toteuttamistaan toimenpiteistä, joilla estetään liittymisen yhteydessä varastojen muodostaminen keinottelutarkoituksessa ja joilla erityisesti seurataan ja jäljitetään sellaisten tuotteiden tuontivirtoja, joihin liittyy suuri varastojen muodostumisen riski.
   Kroatian on viimeistään 31 päivänä maaliskuuta 2014 ilmoitettava komissiolle ylijäämävarastoissa olevien tuotteiden määrä lukuun ottamatta 4 artiklassa tarkoitetuissa julkisissa varastoissa olevia määriä.
   5.   Jos jokin CN-koodi kattaa tuotteet, joiden osalta 3 kohdassa tarkoitettu tuontitulli ei ole sama, 4 kohdassa tarkoitettu inventaario on tehtävä kustakin sellaisesta tuotteesta tai tuoteryhmästä, josta kannetaan erisuuruista tuontitullia.
   4 artikla
   Julkisten varastojen määritys
   Kroatian on annettava tiedoksi viimeistään 1 päivänä lokakuuta 2013 luettelo julkisissa varastoissaan olevista tavaroista ja niiden määristä, kuten liittymisasiakirjan liitteessä IV olevassa 3 jaksossa tarkoitetaan.
   5 artikla
   Kansalliset varmuusvarastot
   Edellä 3 artiklan 4 kohdassa ja 4 artiklassa tarkoitettuihin varastoihin eivät kuulu kansalliset varmuusvarastot, joita Kroatia on mahdollisesti voinut perustaa. Kroatian on ilmoitettava komissiolle kaikista kansallisiin varmuusvarastoihin tehdyistä muutoksista ja kaikista muutoksia koskevista edellytyksistä unionin hankintataseen vahvistamista varten.
   6 artikla
   Toimenpiteet, kun maksut jätetään suorittamatta
   Jos jokin jäsenvaltio epäilee, että 3 artiklassa säädettyjä maksuja ei ole jostakin tuotteesta suoritettu, sen on ilmoitettava asiasta Kroatialle, jotta tämä voi toteuttaa asianmukaiset toimenpiteet.
   7 artikla
   Todiste tukien maksamatta jättämisestä
   Tuotteille, joiden osalta Kroatia ottaa vastaan ilmoituksen viennistä kolmansiin maihin 1 päivän heinäkuuta 2013 ja 30 päivän kesäkuuta 2014 välisenä aikana, voidaan myöntää vientitukea, jos sellainen on vahvistettu neuvoston asetuksen (EY) N:o 1234/2007 (2) 164 artiklan mukaisesti, jos voidaan osoittaa, ettei kyseisille tuotteille tai niiden ainesosille ole jo maksettu vientitukea.
   8 artikla
   Kaksinkertaisten markkinatukitoimenpiteiden kielto
   Vientitukea saaneeseen tuotteeseen ei saa kohdistua interventiotoimenpiteitä tai tukea sellaisina kuin niistä säädetään neuvoston asetuksen (EY) N:o 1290/2005 (3) 3 artiklassa.
   9 artikla
   Voimaantulo ja soveltaminen
   Tämä asetus tulee voimaan Kroatian liittymissopimuksen voimaantulopäivänä sillä edellytyksellä, että kyseinen sopimus tulee voimaan.
   Sitä sovelletaan 30 päivään kesäkuuta 2015.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 22 päivänä maaliskuuta 2013.
      
         
            Komission puolesta
         
         
            Puheenjohtaja
         
         José Manuel BARROSO
      
   
   
      (1)  EYVL L 256, 7.9.1987, s. 1.
   
      (2)  EUVL L 299, 16.11.2007, s. 1.
   
      (3)  EUVL L 209, 11.8.2005, s. 1.
   
      LIITE
      
         LUETTELO 1 ARTIKLASSA TARKOITETUISTA TUOTTEISTA
      
      
                  CN-koodi
               
               
                  Tavaran kuvaus
               
            
                  0201
               
               
                  Naudanliha, tuore tai jäähdytetty
               
            
                  0202
               
               
                  Naudanliha, jäädytetty
               
            
                  0203 21
               
               
                  Sianliha, tuore, jäähdytetty tai jäädytetty:
               
            
                  – jäädytetty:
               
            
                  – – ruhot ja puoliruhot
               
            
                  0203 22
               
               
                  – – kinkku, lapa ja niiden palat, luulliset:
               
            
                  0203 29
               
               
                  – – muu
               
            
                  0204
               
               
                  Lampaan- ja vuohenliha, tuore, jäähdytetty tai jäädytetty
               
            
                  0206 10
               
               
                  Naudan, sian, lampaan, vuohen, hevosen, aasin, muulin ja muuliaasin muut syötävät osat, tuoreet, jäähdytetyt tai jäädytetyt:
               
            
                  – nautaa, tuoreet tai jäähdytetyt
               
            
                  0206 29
               
               
                  – – muut
               
            
                  0207 12
               
               
                  Nimikkeen 0105 siipikarjan liha ja muut syötävät osat, tuoreet, jäähdytetyt tai jäädytetyt
               
            
                  – kanaa
               
            
                  – – paloittelematon, jäädytetty
               
            
                  0207 14
               
               
                  – – paloiteltu liha ja muut eläimenosat, jäädytetyt
               
            
                  0207 25
               
               
                  – kalkkunaa
               
            
                  – – paloittelematon, jäädytetty
               
            
                  0207 27
               
               
                  – – paloiteltu liha ja muut eläimenosat, jäädytetyt
               
            
                  0210
               
               
                  Liha ja muut syötävät eläimenosat, suolatut, suolavedessä, kuivatut tai savustetut; lihasta ja muista eläimenosista valmistettu syötävä jauho ja jauhe
               
            
                  0402 10
               
               
                  Maito ja kerma, tiivistetty tai lisättyä sokeria tai muuta makeutusainetta sisältävä:
               
            
                  – jauheena, rakeina tai muussa kiinteässä muodossa, rasvapitoisuus enintään 1,5 painoprosenttia
               
            
                  0402 21
               
               
                  – jauheena, rakeina tai muussa kiinteässä muodossa, rasvapitoisuus suurempi kuin 1,5 painoprosenttia:
               
            
                  – – lisättyä sokeria tai muuta makeutusainetta sisältämätön
               
            
                  0402 29
               
               
                  – – muu
               
            
                  0405
               
               
                  Voi ja muut maitorasvat; maidosta valmistetut levitteet
               
            
                  0406
               
               
                  Juusto ja juustoaine
               
            
                  0703 20 00
               
               
                  Tuore tai jäähdytetty valkosipuli
               
            
                  0711 51 00
               
               
                  
                     Agaricus-suvun sienet, väliaikaisesti (esim. rikkidioksidikaasulla tai suolavedessä, rikkihapoke- tai muussa säilöntäliuoksessa) säilöttyinä, mutta siinä tilassa välittömään kulutukseen soveltumattomina
               
            
                  0811 10 11
               
               
                  Jäädytetyt mansikat, keittämättömät tai vedessä tai höyryssä keitetyt, myös sokeria tai muuta makeutusainetta sisältävät
               
            
                  – – lisättyä sokeria tai muuta makeutusainetta sisältävät
               
            
                  – – – sokeripitoisuus suurempi kuin 13 painoprosenttia
               
            
                  0811 10 19
               
               
                  Jäädytetyt mansikat, keittämättömät tai vedessä tai höyryssä keitetyt, myös sokeria tai muuta makeutusainetta sisältävät
               
            
                  – – lisättyä sokeria tai muuta makeutusainetta sisältävät
               
            
                  – – – muut, sokeripitoisuus enintään 13 painoprosenttia
               
            
                  0811 10 90
               
               
                  Jäädytetyt mansikat, keittämättömät tai vedessä tai höyryssä keitetyt, myös sokeria tai muuta makeutusainetta sisältävät
               
            
                  – muut kuin lisättyä sokeria tai muuta makeutusainetta sisältävät
               
            
                  1001
               
               
                  Vehnä sekä vehnän ja rukiin sekavilja
               
            
                  1002
               
               
                  Ruis
               
            
                  1003
               
               
                  Ohra
               
            
                  1004
               
               
                  Kaura
               
            
                  1005
               
               
                  Maissi
               
            
                  1006 10
               
               
                  kuorimaton riisi (paddy- eli raakariisi)
               
            
                  1006 20
               
               
                  esikuorittu riisi (cargo- eli ruskeariisi)
               
            
                  1006 30
               
               
                  osittain kai kokonaan hiottu riisi, myös kiillotettu tai lasitettu
               
            
                  1006 40 00
               
               
                  rikkoutuneet riisinjyvät
               
            
                  1007
               
               
                  Durra
               
            
                  1008
               
               
                  Tattari, hirssi ja kanariansiemenet; muu vilja
               
            
                  1101 00
               
               
                  Hienot vehnäjauhot sekä vehnän ja rukiin sekajauhot
               
            
                  1102
               
               
                  Muut hienot viljajauhot kuin vehnäjauhot tai vehnän ja rukiin sekajauhot
               
            
                  1103
               
               
                  Viljarouheet, karkeat viljajauhot ja viljapelletit
               
            
                  1104
               
               
                  Muulla tavoin käsitellyt viljanjyvät (esim. kuoritut, valssatut, hiutaleiksi valmistetut, pyöristetyt, leikatut tai karkeasti rouhitut), ei kuitenkaan nimikkeen 1006 riisi; viljanjyvien alkiot, kokonaiset, valssatut, hiutaleiksi valmistetut tai jauhetut
               
            
                  1107
               
               
                  Maltaat, myös paahdetut
               
            
                  1108
               
               
                  Tärkkelys; inuliini
               
            
                  1109 00 00
               
               
                  Vehnägluteeni, myös kuivattu
               
            
                  1602
               
               
                  Muut valmisteet ja säilykkeet, jotka on valmistettu lihasta, muista eläimenosista tai verestä
               
            
                  2003 10
               
               
                  Muulla tavalla kuin etikan tai etikkahapon avulla valmistetut tai säilötyt Agaricus-sukuiset sienet
               
            
                  2008 30 55
               
               
                  Muulla tavalla valmistetut tai säilötyt sitrushedelmät, lisättyä alkoholia sisältämättömät, mutta lisättyä sokeria sisältävät, tuotetta lähinnä olevan pakkauksen nettopaino suurempi kuin 1 kg:
               
            
                  – – – – mandariinit (myös tangeriinit ja satsumat); klementiinit, wilkingit ja muut niiden kaltaiset sitrushedelmähybridit
               
            
                  2008 30 75
               
               
                  Muulla tavalla valmistetut tai säilötyt sitrushedelmät, lisättyä alkoholia sisältämättömät, mutta lisättyä sokeria sisältävät, tuotetta lähinnä olevan pakkauksen nettopaino enintään 1 kg:
               
            
                  – – – – mandariinit (myös tangeriinit ja satsumat); klementiinit, wilkingit ja muut niiden kaltaiset sitrushedelmähybridit
               
            
                  Ex20083090
               
               
                  mandariinit (myös tangeriinit ja satsumat); klementiinit, wilkingit ja muut niiden kaltaiset sitrushedelmähybridit
               
            
                  – – – lisättyä sokeria sisältämättömät
               
            
                  2008 70 92
               
               
                  persikat, myös nektariinit;
               
            
                  – – – lisättyä alkoholia ja sokeria sisältämättömät, tuotetta lähinnä olevan pakkauksen nettopaino vähintään 5 kg
               
            
                  2204 30
               
               
                  – muu rypäleen puristemehu (grape must)
               
            
                  2207
               
               
                  – Denaturoimaton etyylialkoholi (etanoli), alkoholipitoisuus vähintään 80 tilavuusprosenttia; denaturoitu etyylialkoholi (etanoli) ja muut denaturoidut alkoholijuomat, väkevyydestä riippumatta
               
            
                  2208 90 91
               
               
                  – – denaturoimaton etyylialkoholi (etanoli), alkoholipitoisuus pienempi kuin 80 tilavuusprosenttia:
               
            
                  – – – enintään 2 litraa vetävissä astioissa
               
            
                  2208 90 99
               
               
                  – – – enemmän kuin 2 litraa vetävissä astioissa